《初冬宿二林居夜起走笔简秋士》
清代·任兆麟

朔风惨凛寒更逼，残叶萧萧砌阶积。揽衣起步月初上，寥天夜气澄虚白。

予怀浩浩何所营，月影徘徊如有情。板桥南畔无家客，谪弃人间处士星。

作者简介：江苏震泽人，字文田，又字心斋。诸生。嘉庆元年举孝廉方正，以养亲辞。尝辟莲泾精舍，讲经义及经世之务。有《夏小正注》、《字林考逸补正》、《述记》、《有竹居集》。